RAKKAUTESI ON HELTYMÄTÖN 2/2
Heltymätön: Yksi sana tiivistää elämämme liikkeelle panevan voiman.
Loppumaton, järkkymätön, muuttumaton maailma ympärillämme.
Mutta entä jos käyttäisimme noita samoja sanoja Jumalan rakkaudesta?
Jumalan rakkaus on peräänantamaton ja sinnikäs.
Millainen maailma olisi, jos meissä olisi murto-osa siitä rakkaudesta?
Kuvittele, kuinka erilaista elämämme voisi olla, jos heltymätön rakkaus -
liikuttaisi meitä joka päivä, jokaisessa päätöksessä ja keskustelussa.
Tervetuloa mukaan! Jatkan puhettani heltymättömästä rakkaudesta.
Se perustuu Hillsong-lauluun, ja haluan avata tuota ajatusta -
ja löytää sen voiman Sanasta. Jumalan rakkaus on heltymätön.
EDELLISESSÄ JAKSOSSA
Haluan puhua meistä heltymättömän rakkauden vastaanottajina.
Jumalan heltymätön rakkaus tulee luokseni riippumatta siitä, -
millainen olen tai mitä teen. Se ei perustu suorituksiin.
Kiitos Jumalalle siitä, ettei Hänen rakkautensa perustu suorituksiin, -
koska olemme Jumalan kirkkautta vailla emmekä tule koskaan -
olemaan Hänen rakkautensa arvoisia.
Daavid muisti liittonsa Joonatanin kanssa ja alkoi kysellä: -
"Onko Saulin suvusta jäljellä ketään, jolle voisin osoittaa laupeutta?"
2. Sam. 9. "Daavid sanoi hänelle: 'Älä pelkää, sillä minä teen sinulle -
laupeuden isäsi Joonatanin tähden, ja minä palautan sinulle isoisäsi Saulin -
kaiken maaomaisuuden, ja sinä saat aina aterioida minun pöydässäni'."
Mefiboset eli yksin, eristäytyneenä ja haavoittuvana Loodebarissa, -
ja kuningas tarjosi hänelle tilaisuutta syödä omassa pöydässään.
Hän sai ottaa vastaan heltymätöntä rakkautta.
Vaikka jollakin elämäsi alueella asiat olisivat väsyneitä tai vanhoja -
tai vaikka perheenjäsenesi näyttäisivät olevan todella kaukana Jumalasta, -
älä aliarvioi tämän hellittämättömän anteeksiantavan rakkauden kykyä -
tavoittaa sitä, mikä näyttää vanhalta, väsyneeltä ja loppuneelta -
ja tuoda sinne uusia alkuja.
"Pelastus kuulostaa uudelta alulta", laulussa sanotaan.
"kun etäiset sydämet alkavat uskoa."
Etäiset sydämet alkavat uskoa.
Mefiboset oli Loodebarissa Maakir-nimisen miehen talossa.
Maakir merkitsee "myytäväksi". Kyse oli siis orjuudesta.
Entäpä kaupungin nimi, Loodebar?
"Loo" tarkoittaa "ei", "debar" taas on "sana".
Etäisistä sydämistä puheen ollen, hän siis eli paikassa, jossa ei ollut Sanaa.
Mefiboset eli orjuudessa paikassa, jossa ei ollut Sanaa.
Sama voi päteä meidänkin elämäämme. Jumalan sana -
on terävämpi kuin kaksiteräinen miekka. Se on nopea ja voimakas.
Se voi tunkeutua elämäämme heltymättömän rakkauden voimalla.
Usein synti tai muut asiat sitovat ihmisiä, -
koska he asuvat tai majailevat paikassa, josta Sana puuttuu.
He eivät anna Jumalan sanan vaikuttaa joihinkin elämänsä alueisiin.
Näin Jeesuksen heltymätön rakkaus ja Jumalan sana, -
joka ei tyhjänä palaa, eivät pääse avaamaan Jumalan mahdollisuuksia -
kaksiteräisen miekan lailla.
On hienoa laulaa: "Etäiset sydämet alkavat uskoa".
Voisiko kukaan kokea suurempaa etäisyyttä Jumalasta kuin Mefiboset?
Hän eli ilman Sanaa, ja sen vuoksi hän oli Maakirin talossa -
eli siis paikassa, jossa oli orjuutta.
Apostoli Paavali sen sijaan -
oli sidottuna toisenlaisiin kahleisiin, mutta hän kirjoitti siellä -
hienon jakeen 2. Tim. 2:9.
"jonka julistamisessa minä kärsin vaivaa, kahleisiin asti, -
niinkuin pahantekijä; mutta Jumalan sana ei ole kahlehdittu."
Eikö olekin hienoa? Millä elämäsi alueella koet olevasi kahleissa?
Jumalan sana ei ole kahleissa. Jos elämme sen ulkopuolella, -
olemme sidottuja, mutta Sana sanoo: -
"ja te tulette tuntemaan totuuden, ja totuus on tekevä teidät vapaiksi."
Jopa ihmiset, jotka eivät tunne Raamattua, lainaavat tätä jaetta, -
mutta siinä sanotaan, että tulemme tuntemaan totuuden, joka vapauttaa.
Pelkästään se, että totuus on olemassa, ei vapauta meitä, -
jos emme anna Jumalan sanan tunkeutua ajatteluumme, -
henkeemme, mieleemme ja koko elämäämme.
"Pelastus kuulostaa uudelta alulta, kun etäiset sydämet alkavat uskoa.
Rakkautesi jatkuu vain. Kannat meitä, kun maailma romahtaa."
Kun maailma romahtaa. Tiedän, että näin suuressa joukossa -
on varmasti niitä, jotka tietävät, miltä maailman romahtaminen tuntuu.
Kun Mefibosetin isä ja isoisä olivat kuolleet taistelussa, -
hänen hoitajansa otti hänet ja juoksi peläten hänen elämänsä puolesta.
Uusi kuningas astuisi valtaan, ja Mefibosetilla ei ollut tulevaisuutta.
Niinpä hoitaja otti hänet ja juoksi. Kertomus on jakeessa 2. Sam. 4:4.
"Joonatanilla, Saulin pojalla, oli poika, joka oli rampa jaloistaan.
Hän oli viiden vuoden vanha, kun sanoma Saulista ja Joonatanista tuli -
Jisreelistä; ja hänen hoitajansa otti hänet ja pakeni.
Mutta kun tämä hätääntyneenä pakeni, putosi poika ja tuli ontuvaksi;
ja hänen nimensä oli Mefiboset."
Hänen jalkansa siis romahtivat, ja hänestä tuli rampa.
Mekin elämme helposti niin, että jollakin elämämme alueella -
olemme oman ajattelumme tai henkemme rampauttamia.
Annamme niin helposti asioiden rampauttaa ja sitoa itsemme -
sen sijaan, että antaisimme pelastuksen kuulostaa uudelta alulta, -
uskoisimme, että etäiset sydämet voivat alkaa uskoa -
ja näkisimme, että kun maailmamme romahtaa, Hänen rakkautensa kestää.
Hänen rakkautensa on heltymätön.
Se kantaa sinua, kun maailma romahtaa.
Paavalin aikaan ateenalaiset eivät tunteneet Jumalaa.
Heillä oli alttari "tuntemattomalle jumalalle".
Kun Paavali alkoi kertoa heille Jeesuksesta, hän sanoi: -
"sillä hänessä me elämme ja liikumme ja olemme" Apt. 17:28.
Sinä hetkenä, jolloin Mefiboset rampautui, elämä, -
joka hänellä olisi voinut olla, lakkasi olemasta olemassa.
Hänen kykynsä liikkua oli mennyttä, ja näytti, -
ettei hänellä ollut enää mitään syytä olla olemassa.
Miten hienoa onkaan, että Jumala voi näyttää meille uusia tapoja elää.
Tuntuuko sinusta siltä, että elämästäsi puuttuu kaikki liike ja vauhti?
Älä suostu jatkamaan elämääsi niin, ettet anna Jumalan sanan -
ja Kristuksen heltymättömän rakkauden vaikuttaa maailmaasi.
Jos toimit näin, saatat kokea, ettet kykene liikkumaan -
eikä elämässäsi ole vauhtia.
Usko, että Jumalan tahto ja rakkaus voivat kantaa sinut -
Kaikkivaltiaan suunnitelmiin.
Älä tyydy paikalleen jämähtäneeseen elämään, josta puuttuu liike.
Lue Jumalan sanaa. Jos elämästäsi puuttuu Sana, olet kahleissa -
ja koko olemassaolosi saattaa tuntua turhalta.
Jumalan heltymätön rakkaus antaa meille uuden alun ja tulevaisuuden.
Kuinka voimallinen Kristuksen rakkaus onkaan!
Entäpä tämä laulun säe: "Varjojen jahtaamisen aika on ohi"?
Mitä varjojen jahtaaminen merkitsee sinulle?
Mefibosetin nimi tarkoittaa "häpeää".
Kun Daavid kysyi, oliko Saulin perheestä jäljellä ketään, -
Saulin palvelija kuvaili Mefibosetia Saulin pojan Joonatanin pojaksi.
Hän tulee siis häpeän suvusta.
Kirjaimellisesti vastaus Daavidin kysymykseen kuuluisi siis: -
"Vielä on Häpeä, Saulin pojan Joonatanin poika."
"Varjojen jahtaamisen aika on ohi".
Millä oman elämäsi alueella jahtaat varjoja?
Mefibosetin nimi saattoi kuvastaa hänen fyysistä vammaansa.
"Häpeä" saattoi toki olla myös hänen todellinen identiteettinsä.
Oletko koskaan elänyt niin, peläten, että ihmiset näkevät, kuka oikein olet?
Oletko elänyt peläten kiinni jäämistä ja sitä, että sinut tuomitaan?
Näin Mefiboset eli. Hän kirjaimellisesti jahtasi varjoja ja eli niissä -
oman elämäntilanteensa kahlitsemana paikassa nimeltä Loodebar.
Hän ajoi takaa varjoja.
Heltymätön rakkaus voi tulla sinne, missä on häpeää.
Se voi tulla elämämme niille alueille, joissa on ongelmia, -
liittyivätpä ne perheeseemme, taustaamme tai menneisyyteemme.
Muistan erään pastoriystäväni.
Eräänä päivänä satuin erinäisten tilanteiden kautta -
kuulemaan joitakin asioita hänen taustastaan.
Ne olivat menneitä asioita, ajalta ennen kuin hän tunsi Jeesusta, -
mutta silti hän pelkäsi kovasti, että tämä häpeä -
tulisi esiin ja vahingoittaisi häntä. Se selvästi hallitsi häntä.
Tavallaan hänkin jahtasi varjoja.
On hienoa, kun ei tarvitse enää ajaa takaa varjoja.
Rakastan isääni, mutta hänen elämänsä päättyi häpeään.
Se on minulle aina suuri tragedia, mutta Raamattu sanoo, -
ettei isä ole vastuussa poikansa teoista eikä poika isänsä teoista.
En siis aio elää häpeän taakan alla.
En anna toisten tekemien syntien hallita omaa elämääni.
Sinun on päätettävä, että lakkaat jahtaamasta varjoja ja elät avoimesti.
Nosta pääsi pystyyn, älä anna häpeän tai minkään muunkaan hallita itseäsi -
tai estää sinua olemasta se, joksi Jumala on sinut kutsunut.
Olet Korkeimman Jumalan ja Kuninkaan poika tai tytär.
Me olemme tänään prinssejä ja prinsessoja. Eikö olekin hienoa?
Heltymätön rakkaus voi tunkeutua sinne, missä ei ole Sanaa -
ja niille elämämme alueille, joissa koemme vain jahtaavamme varjoja.
Eikö olekin hienoa tietää, -
että meidät on kutsuttu Kuninkaan pöytään?
Laulussa on niin paljon sanoja, etten ehdi puhua niistä kaikista.
"Vapautit meidät repimällä pimeyden verhon". Mietipä sitä hetki.
Pelot liittyvät usein pimeyteen ja yöhön. Kun Mefiboset kuuli, -
että kuningas oli tulossa hakemaan häntä, hän pelkäsi henkensä puolesta.
Daavid kuitenkin sanoi: "Älä pelkää", ja kutsui hänet kuninkaan pöytään.
Hän saisi aina istua siinä. Tämä on hienoa, mutta kuulkaa, -
mitä Mefiboset vastasi jakeessa 2. Sam. 9:8: -
"Niin tämä kumarsi ja sanoi: 'Mikä on palvelijasi, -
että sinä käännyt minunlaiseni koiranraadon puoleen?'"
Näin hän näki itsensä.
Pimeässä asiat näyttävät erilaisilta kuin Jumalan näkökulmasta.
Täällä ei ole koiranraatoja!
Viisas Salomo sanoi, että on parempi olla elävä koira kuin kuollut leijona.
Elämässäsi saattaa olla alueita, -
joilla näytät enemmän koiralta kuin leijonalta. En nyt puhu ulkonäöstä.
Ehkä perustamasi yritys näyttää enemmän koiralta kuin leijonalta, -
mutta älä koskaan anna pimeyden verhon laskeutua sen ylle, -
sillä Jumalan Henki poistaa tuon pimeyden verhon.
2. Kor. 3:16―18: -
"mutta kun heidän sydämensä kääntyy Herran tykö, otetaan peite pois.
Sillä Herra on Henki, ja missä Herran Henki on, siinä on vapaus."
Sitten sanotaan, että katsomme Herraa peittämättömin kasvoin.
Täällä ei ole koiranraatoja tänään!
Eläviä koiria saattaa olla, mutta sekin on parempi kuin kuollut leijona.
Olen mieluummin seurakunnan pastori, joka on kuin elävä koira, -
kuin sellaisen seurakunnan, jolla on upeat rakennukset, -
mutta joka on sisältä kuin kuollut leijona.
Rakkautesi on heltymätön.
Kuunnelkaa, mitä jakeessa 2. Sam. 9:9 sanotaan: -
"Sitten kuningas kutsui Siiban, Saulin palvelijan, ja sanoi hänelle: -
'Kaiken, mikä on ollut Saulin ja koko hänen sukunsa omaa, -
minä annan sinun herrasi pojalle. Ja sinä poikinesi ja palvelijoinesi -
viljele hänelle sitä maata ja korjaa sato, että sinun herrasi pojalla -
olisi leipää syödä; kuitenkin saa Mefiboset, sinun herrasi poika, -
aina aterioida minun pöydässäni.'
Ja Siiballa oli viisitoista poikaa ja kaksikymmentä palvelijaa."
Mefiboset eli eristyneenä. Koko hänen perheensä oli kuollut.
Kuninkaan lupauksen ansioista hänen elämäänsä tuli ihmisiä.
Hänelle kerrottiin, että Siiba kaikkine poikineen ja palvelijoineen -
auttaisi häntä. Muista, että Jumala voi tuoda yksinäisyyteesi ihmisiä -
ja käyttää heitä rakentamaan elämääsi.
Seurakunnan pitkäaikaisena pastorina kiitän Jumalaa ihmisistä, -
joita Jumala on tuonut tiellemme.
Mefiboset eli eristäytyneenä vieraassa paikassa, jossa ei ollut Sanaa, -
mutta kuningas lupasi, että hän saisi takaisin -
isoisänsä koko maaomaisuuden.
Hän oli haavoittuvainen, koska ei voinut tehdä työtä ja elättää itseään, -
mutta muut tekisivät työtä hänen puolestaan ja keräisivät sadon, -
jotta hän voisi menestyä. Jumala voi tuoda elämääsi ihmisiä -
ja kaikkea, mitä tarvitset, jotta voisit elää sitä elämää, -
jonka Hän on sinulle tarkoittanut.
Ansaitsemmeko sen? Emme, mutta Hänen rakkautensa on heltymätön.
Ymmärrämmekö Hänen anteeksiantoaan?
Emme täysin, mutta Hänen rakkautensa on heltymätön.
Haluan puhua vielä yhdestä laulun "Rakkautesi on heltymätön" säkeestä.
Rakkaus kestää huomennakin: "Toivo, joka loistaa huomisenkin yli".
Siitä laulamme. Daavid sanoi: "Sinä saat aina aterioida -
minun pöydässäni". Hän antoi toivon tulevaisuuteen.
Isä, kiitämme Sanasi voimasta.
Rukoilen, että se puhaltaisi ihmisiin elämää tänään.
Jos jahtaamme varjoja tai elämme paikassa, josta Sana puuttuu, -
eikä Jumalan sanalla näytä olevan vapautta toimia, pyydän, -
että kaiken keskellä ymmärrämme rakkautesi heltymättömyyden.
Tee tahtosi sydämissämme ja elämässämme, Jeesuksen nimessä.
Rakastan laulua, jossa sanotaan, että etäiset sydämet alkavat uskoa.
Siinä sanotaan, että Jeesus taistelee kaukaisimmastakin sydämestä.
Näin Hän tekeekin, Hän taistelee niistä heltymättömällä rakkaudellaan.
Puhuin nuoresta miehestä, jolla oli hyvä syy piileskellä varjoissa -
ja elää pimeyden verhon alla.
Pimeässä ollessaan hän alkoi nähdä olemattomia.
Hän näki itsensä koiranraatona, täysin eri tavoin kuin kuningas.
Käsityksemme itsestämme voi saada meidät elämään toisin kuin Jumala -
haluaisi, mutta Hänen heltymätön rakkautensa tulee aina luoksemme.
Se on voittoisan elämän perusta. Roomalaiskirjeessä sanotaan, -
ettei vaino, vastustus, ahdistus, vaara tai nälkä voi erottaa meitä -
Kristuksen rakkaudesta, vaan Hän antaa meille voiton niissä kaikissa.
Jumalan heltymätön rakkaus on siis perusta voitoille ja läpimurroille.
Se voi repiä alas pimeyden verhon ja saavuttaa alueet, -
joissa olemme ehkä jahdanneet varjoja. Sen aika on ohi.
Kun olet vaikeassa tilanteessa tai kaukana Jumalasta, -
Jumalan sana voi tunkeutua elämääsi ja avata uusia alkuja.
Siksi toivon, että kutsut Jumalan heltymättömän rakkauden elämääsi.
Se tulee ja valloittaa sinut. Emme voi ymmärtää sitä, -
se käy yli ymmärryksemme, mutta muista, että Jumalan voima -
voi tavoittaa sinut missä vain. Se tulee häpeän ja pimeyden läpi, -
hyljeksinnän, eristäytymisen ja kaiken muukin läpi, -
ja Kristuksen rakkaus voi kantaa sinut Kaikkivaltiaan lupauksiin.
Olen käynyt seurakunnassa vuosia. Pidin siitä kovasti, -
mutta minulla oli salaisuus: olin koukussa alkoholiin ja uhkapeleihin.
Morsiameni Amy ei tiennyt siitä, se oli valtava salaisuus.
Olin liian häpeissäni kertoakseni siitä hänelle.
Erään tapahtumaketjun seurauksena Amy sai tietää salaisuuteni.
Olin kauhuissani.
Soitin hänelle ja sanoin,
että voisimme jutella pastorini kanssa.
Tapaisin hänet parkkipaikalla ennen kuin menisimme sisään.
Tapasin hänet ensi kertaa kasvokkain, ja minun piti kertoa hänelle kaikki.
Odotin, että hän sanoisi: "Mene pois autostani, mene pois luotani, -
jätä minut, olen saanut tarpeekseni." Se olisi ollut aivan oikein.
Härnäämisen ja suuttumuksen jälkeen hän vain sanoi: -
"Selvä. Miten voin auttaa sinua? Miten voimme voittaa tämän?"
Se oli jotain, mitä ei voi sanoin kuvata.
Jumalan rakkaus on heltymätön.
Se sanoo: "Et mene naimisiin tuon naisen kanssa, -
ellet pääse eroon kaikesta tuosta."
Tuolla tavalla Jumala rakastaa minua ja avioliittoamme.
Olen ollut vapaa riippuvuuksistani kuusi vuotta.
En ole juonut tippaakaan enkä pannut yhtään dollaria peliautomaattiin.
En olisi pystynyt siihen ilman vaimoani tai ilman Jeesusta.
Pelastus kuulostaa uudelta alulta, -
kun etäiset sydämet alkavat uskoa.
Sovituksen tarjous on heltymätön.
Rakkautesi jatkuu vain.
Kannat meitä, kannat meitä, kun maailma romahtaa.
Verhoat meidät, verhoat meidät loputtomalla armollasi.
Rakkautesi on heltymätön. Rakkautesi on heltymätön.
Varjojen jahtaamisen aika on ohi,
annoit maailmalle valon, jota seurata -
ja toivon, joka loistaa huomisenkin yli.
Rakkautesi jatkuu vain. Rakkautesi jatkuu vain.
Rukoilen, että voisimme etsiä oikeutta ja poistaa vääryyden.
Jumalan tärkein tehtävä meille on, -
että tyydytämme janon, joka on jokaisen sielussa.
Rukoilen, että voimme aina osoittaa ihmisille tien kotiin Jeesuksen luo, -
kotiin Jumalan huoneeseen ja kotiin, joka odottaa meitä taivaassa.
ERIKOISVIERAINA...
COLOUR 2014: RAUHAN, VALON JA RAKKAUDEN VALLANKUMOUS
HISTORIAN SUURIN RAKKAUSTARINA
Olen puhunut Jumalan heltymättömästä rakkaudesta.
Se on sinun osasi, eikä se perustu siihen, mitä ansaitsemme, -
suorituksiimme tai mihinkään, minkä voimme hyväksyä tai saada aikaan, -
vaan se perustuu Jeesukseen.
Jumalan heltymätön rakkaus on rakkautta, -
jonka Jeesus on vuodattanut sinuun.
Tapahtuipa elämässäsi mitä vain, älä aliarvioi tuon rakkauden voimaa.
Siunausta, nähdään ensi kerralla!
Suomennos: Anni Lähteenmäki